open-index/open-wikipedia-markdown huggingface dataset:
Pardineta de Bibán

A **pardineta de Bibán** ye una pardina despoblada d'o municipio de Boltanya, en a provincia de Uesca.

Ye intresant a torre medieval d'os sieglos XII-XIII chunto a la vivienda d'epoca posterior, probablement d'o sieglo XVII.

## Historia
Ye posible que iste estase o puesto a on se trobase l'antigo monesterio de Sant Chuan de Matidero.

## Vinclos externos
*  En http://www.despobladosenhuesca.com/
Bordas de Sant Pietro

**Bordas de Sant Pietro** (en castellano *Masadas de San Pietro*) ye un lugar despoblau d'o municipio de Boltanya, en a provincia de Uesca.

Se troban amán d'o lugar de Moriello de Sant Pietro.

## Vinclos externos
*  En http://www.despobladosenhuesca.com/
Arbisa

**Arbisa** yera un lugar medieval situau en l'actual municipio de Yebra de Basa.

Se troba amán d'as localidaz d'Orús y Fandiello.

## Toponimia
Deriva d'un termin medieval que significa "cauz de un río". Podría estar relacionau con o toponimo Larbesa.

## Historia
A primer vegada que apareixe documentau Arbisa ye en 1076 en o Cartulario d'o monesterio de Fanlo (doc. 68), a on se menciona a *"don Balla et don García de Arbissa"* como testigos d'a entrega por parti de una muller dita Orla d'as suyas posesions en Oto y Saruiset a o monesterio de Sant Chenaro. Mientres o reinau de Remiro I d'Aragón se creyoron una serie de sistemas defensivos por Sarrablo y Vallibasa entre os que se mencionan os de Noballa, Yebra y Arbisa.

En 1785 ya yera desabitau y a propiedat d'as suyas tierras yera d'o sinyoría secular. Entre 1845 y 1850 se conservaban dos casas, que yeran habitadas temporalment por agricultors en epoca de replega de cerial. Mientres o sieglo XIX a pardina yera habitada por arrendatarios, indo-ne os suyos fillos ta la escuela de Sobás.

L'altar d'a suya ilesia fue tresladau en 1980 por o parroco de Yebra de Basa, José L. Bueno Monreal, y dende alavez ye l'altar mayor d'a ilesia d'ista localidat.

## Referencias
Jorge Manrique

**Jorge Manrique** (c. 1440-1479) estió un poeta castellano d'o Prerrenacimiento y un hombre d'armas. Miembro d'a Casa de Manrique de Lara, una d'as familias mas antigas d'a nobleza castellana, y sobrino d'o tamién poeta Gómez Manrique. Ye autor d'as *Coplas a la muerte d'o suyo pai*, un d'os poemas clasicos d'a literatura espanyola de toz os tiempos. Ye tamién autor de poemas amorosos y burlescos y ye considerau un d'os poetas mas importants dentro d'o *Cancionero cheneral*.

Se creye que Jorge Manrique naixió en Paredes de Nava, en l'actual provincia de Palencia, encara que tamién ye prebable que naixese en Segura d'a Sierra, en l'actual provincia de Jaén, que ta part d'alavez yera cabeza de la encomienda que administraba o maestre Rodrigo Manrique, o suyo pai. No s'ha conservau garra documento especifico que certifique a suya naixencia en bella d'as dos localidaz.En a localidat jienense isto s'explica porque entre a invasión francesa os fichers historicos asinas como a propia villa estioron incendiados y reducius a cenisas. Ye posible que se i haiga confundido 1440, anyo en que Rodrigo Manrique adquirió o sinyoría de Paretz de Nava, con l'anyo de naixencia de Jorge Manrique y, por ixo, s'haiga atorgau mayor veracidad a la hipotesi palentina
La vida de Lazarillo de Tormes

***La vida de Lazarillo de Tormes y de sus fortunas y adversidades*** (en aragonés *A vida de Lazarillo de Tormes y d'as suyas fortunas y adversidaz*), mas conoixida como ***Lazarillo de Tormes***, ye una novela castellana anonima, escrita en primera persona y en estilo epistolar (como que una sola y larga carta), que as suyas edicions conoixidas mas antigas datan de 1554. En ella se conta de forma autobiografica a vida d'un nino, Lázaro de Tormes, en o sieglo XVI, dende a suya naixencia y miserable infancia dica a suya voda, ya en a edat adulta. Ye considerada precursora d'a novela picaresca por elementos como que o realismo, a narración en primera persona, a estructura itinerant, o servicio a cuantos amos y a ideolochía moralizante y pesimista.

*Lazarillo de Tormes* ye un esbozo ironico y despiedau d'a sociedat d'o momento, d'a cual s'amuestran os suyos vicios y actituz hipocritas, sobre tot as d'os clérigos y relichiosos. I hai diferents hipotesis sobre a suya autoría. Prebablement l'autor estió simpatizant d'as ideyas erasmistas Isto motivó que a Inquisición la prohibise y que, mas tarde, permitise a suya publicación, una vegada expurgada. A obra no tornó a estar publicada integrament dica o sieglo XIX.
Belmonde

**Belmonde** yera un lugar medieval y actual pardina, a **pardina de Belmonde**, situada en o municipio de Samianigo.

Se troba en a Vallibasa, amán d'os lugars d'Osán y Allué.

## Toponimia
D'o latín *MONS*, *MONTIS* ("mont") y *BELLUS* ("bonico", "bello").

## Historia
Apareixe nombrau en un amollonamiento d'o termín de Samianigo de l'anyo 1797 a on se diz que "a pardina de Belmonte ye una partida de tierra y no una pardina" perteneixient a Osán. Asinas se puet deducir que en o sieglo XVI ya feba tiempo que heba desapareixiu o lugar.

## Leyendas
Como en atros muitos lugars de l'Alto Aragón se conserva o mito d'as güelas. Aquí as dos mullers fuoron acullidas por os habitants d'Osán, dimpués d'haber estau refusadas en Allué. Se diz que as mullers antis de marchar d'o lugar sinyoron en una piedra fendo tres cruces en a muga d'o lugar. Encara se i puet veyer una d'as cruces.

## Referencias
Bentayuelo

**Bentayuelo** yera un lugar medieval situau en o municipio de Yebra de Basa.

Encara bi ha una borda en ruinas. Os suyos terrenos yeran cautivaus por os habitants de l'amanada localidat de Sobás.

## Toponimia
Podía derivar de *venta*, con o significau d"hospedería" y sufixo diminutivo -elo. Tamién se rechistran as formas *Bendalluelo* y *Bendayuelo*.

## Historia
Apareixe por primera vegada en 1065 en o Cartulario de Sant Chuan d'o Penya, a on se nombra a Galindo Garcianes de "Ventaiuelo". En 1179, a ilesia, villa, primicias y oblacions de Bentayuelo feban parti d'os biens d'o monesterio de Sant Chuan d'a Penya que fuoron confirmaus por a bula "Iustis petentium" d'o papa Aleixandre III.

Seguntes os estatutos de l'abat Ferrando de Rada a suya ilesia perteneixeba a l'abadiato de Sant Chuan d'a Penya en 1210. Bels anyos dimpués, en 1246, a ilesia y dreitos de *Bentaiuelo* yeran propiedat d'o clavero d'o monesterio pinatense. Atra vegada o 26 de marzo de 1391, apareixe a pardina de Bentayuelo como propiedat d'iste mesmo oficio. Por categorizar-se ya como pardina por ixas envueltas podemos suponer que heba prencipiau o declive d'a suya población en o sieglo XIV.

## Referencias
Novalla (Samianigo)

:*Iste articlo ye sobre una localidat aragonesa en a comarca de l'Alto Galligo; ta atros usos, se veiga *'Novalla**''.


**Novalla*' ye un [[lugar]] medieval situau en l'actual municipio de [[Samianigo]]. Nomás i queda bella muntonera de piedras provenients d'as antigas edificacions.

==Toponimia==
D'o [[latín]] *NOVALIS*, con o significau de "nuevas tierras cautivadas".

==Historia==
Iste lugar apareixe en cuantos documentos d'o Cartulario d'o monesterio de Sant Andreu de Fanlo. En o primero de éls, d'aviento de [[1055]], apareixe o nombre de dos d'os suyos habitants: Sancho Gallones y Tibillito (doc. 32). En
chinero de [[1072]] (doc. 59), se documenta que o rei d'Aragón [[Sancho Remíriz]], vende a l'abat Blasco de Sant Chenaro una corralata en Novalla



En l'anyo [[1076]], Sancho de Noballa fa de testigo, chunto con atras personas, en a cesión de bellas posesions en [[Saruiset]] y [[Oto]] d'una muller dita Oria (doc. 68). O zaguer documento conoixiu (doc. 136), d'entre os anyos [[1191]]
y [[1204]], l'abat Berenguer de [[Castiello de Mont Aragón|Mont Aragón]] describe o lugar en a cesión d'unas posesions que iste monesterio teneba en Novalla a un tal Bernardo y a suya muller María:



Entre os sieglos [[sieglo XIV|XIV]] y [[sieglo XVI|XVI]] a suya ilesia yera anexa a la d'[[Allué]]. [[Ignacio Jordán Claudio de Asso y del Río|Asso]] lo situa como un despoblau en o termín de Chaca y amán d'o [[Samianigo Baixo|Puent de Samianigo]].

==Leyendas==
Se repite una vegada mas o [[Viellas pervivients|mito d'as güelas]]. O lugar desapareixió dimpués d'una pasa de [[colera]] y dos viellas sobrevivioron y se'n fuoron ta [[Sardás]], a on las ninvioron ta [[Osán]]. En iste zaguer lugar fuoron acullidas por *casa López'', a mas rica d'a redolada, pasando o mont y a pardina de Novalla a estar d'a propiedat d'ista familia.

## Referencias
Messerschmitt Me 262

**Messerschmitt Me 262** ye un avión de caza de primera cheneración desarrollau por Messerschmitt. O suyo primer vuelo estió en 1942. Tien dos motors Junkers Jumo 004B-1 y una velocidat maxima de 900 km/h. Se'n han construyiu 1430 unidaz.

O  Messerschmitt Me 262, embotau *Schwalbe* (en aragonés: "volandrina") en as versions de combate, u *Sturmvogel* (en aragonés: "muixón de tronada") en as versions de caza-bombardero, estió o primer avión de combate operativo a reacción d'o mundo. O treballo de disenyo prencipió antis que prencipiase a Segunda Guerra Mundial, pero os problemas con os motors, a metalurchia y a interferencia d'alto livel mantenioron a l'aeronau estase d'o estau operativo con a Luftwaffe dica meyaus de 1944. O Me 262 yera mas rapido y yera mas armau que cualsiquier caza aliato, incluiu o Gloster Meteor britanico tamién propulsau a reacción. Un d'os disenyos d'aviación mas abanzaus en emplego operativo entre a Segunda Guerra Mundial, os papers d'o Me 262 incluiban versions de bombardero liuchero, reconoixencia y caza nocturno experimental.

Os pilotos de Me 262 afirmoron un total de 542 avions Aliaus espaldaus, encara que a vegadas se fan afirmacions mas altas. Os  Aliaus  contrarrestoron a suya efectividat en l'aire atacando l'avión en tierra y entre o desapegue y l'aterrizache. L'escasez de materials estratechicos y os compromisos de disenyo d'os motors turborreactors de fluxo axial Junkers Jumo 004 provocoron problemas de fiabilidat. Os ataques d'as fuerzas aliatas a os suministros de combustible entre o malmetimiento d'a situación de finals d'a guerra tamién reducioron a eficacia de l'aeronau como fuerza de combate. A producción d'armamento en Alemanya se centró en avions de fabricación mas facil. A la fin, o Me 262 tenió un  impacto insignificant en o curso d'a guerra como que resultau d'a suya tardana introducción y, en consecuencia, o reduciu numero d'unidaz mesas en servicio operativo. Si bien l'emplego alemán de l'avión remató con o final d'a Segunda Guerra Mundial, un chicot numero estió encara operau por a Fuerza Aeria Checoslovaca dica 1951. Tamién influyó muito en cuantos disenyos, como que  Sukhoi Su-9 y  Nakajima Kikka. Os Me 262 capturaus estioron estudiaus y prebaus en vuelo por as prencipals potencias, y finalment influyoron en os disenyos d'avions de  posguerra como o North American F-86 Sabre, o  MiG-15 y o Boeing B-47 Stratojet. Cuantos avions sobreviven en exhibicions estaticas en museus, y i hai cuantas reproduccions voladeras construidas de forma privada que utilizan motors modernos General Electric J85.

## Referencias
North American F-86 Sabre

**North American F-86 Sabre** ye un avión de caza de primera cheneración desarrollau por North American Aviation. O suyo primer vuelo estió en 1947. Tien un motor General Electric J47-GE-27 y una velocidat maxima de Mach 1.02 . Se'n han construyíu 9860 unidaz.

O  Sabre ye millor conoixiu como o primer caza d'ala en sayeta d'os Estaus Unius que podió  contrarrestar a o  MiG-15 sovietico d'ala en sayeta en combates aerios d'alta velocidat en os ciels d'a Guerra de Corea ( 1950-1953 ). Considerau un d'os millors y mas importants avions de combate d'ixa guerra, o F-86 tamién tien una alta calificación en comparanza con os avions de combate d'atras epocas.  Encara que se desembolicó en zaguerías d'o decenio de 1940 y quedó obsoleto en zaguerías d'a de 1950, o Sabre contrimostró estar versatil y adaptable y continó como un caza de primera linia en numerosas fuerzas aerias dica que os zaguers eixemplos operativos activos estioron retiraus por a Fuerza Aeria de Bolivia en 1994. O suyo exito levó a una producción extendida de mas de 7,800 avions entre 1949 y 1956, en os Estaus Unius, Chapón y Italia. Amás, a Marina d'os Estaus Unius adquirió 738 versions modificadas pa portaavions como que  FJ-2 y -3. Se construyioron variants en Canadá y Australia. O Canadair Sabre adhibió atros 1.815 avions y o CAC Sabre significativament redisenyau (a vegadas conoixiu como que Avon Sabre u CAC CA-27 ), tenió una producción de 112. O Sabre ye, con muito, o caza a reacción occidental mas produciu, con una producción total de todas as variants en 9,860 unidaz.

## Referencias
Mikoyan-Gurevich MiG-15

**Mikoyan-Gurevich MiG-15** ye un avión de caza de primera cheneración desarrollau por Mikoyan-Gurevich . O suyo primer vuelo estió en 1947. Tien un motor Klimov VK-1  y una velocidat maxima de Mach 0.87 . Se'n han construyiu 18000 unidaz.

O MiG-15 estió un d'os primers avions de combate exitosos en incorporar alas en sayeta pa aconseguir altas velocidaz transonicas. En o combate en a Guerra de Corea, superó a os avions de combate d'ala dreita, que fuoron relegados en gran medida a papers d'ataque a tierra, y fuoron rapidament contrarrestaus por o semellant F-86 Sabre norteamericán d'ala baleyada. Cuan se refinó en o MiG-17 mas abanzau, o disenyo basico tornaría a sorprender a Occidente cuan resultó efectivo contra cazas supersonicos como o Republic F-105 Thunderchief y o McDonnell Douglas F-4 Phantom II en a Guerra de Vietnam d'o decenio de 1960. Se creye que o MiG-15 estió un d'os avions a reacción mas producius con mas de 13.000 fabricaus. A producción estranchera autorizada puede haber elevau o total de producción a cuasi 18.000.  O MiG-15 remaneix en servicio con a Fuerza Aeria de l'Exercito Popular de Corea como entrenador abanzau.

## Referencias
Mikoyan-Gurevich MiG-19

**Mikoyan-Gurevich MiG-19** ye un avión de caza de segunda cheneración desarrollau por Mikoyan-Gurevich. O suyo primer vuelo estió en 1952. Tien dos motors Tumansky RD-9B  y una velocidat maxima de Mach 1.35 . Se'n han construyíu 2172 unidaz.

## Referencias
Mesón d'o Barranco Fondo

O **mesón d'o Barranco Fondo** u **casa d'o Barranco Fondo** (en castellano *Mesón del Barranco Fondo*) ye una pardina despoblada d'o municipio de Boltanya, en a provincia de Uesca.

## Toponimia
Se diz asinas por trobar-se amán d'o barranco Fondo, en a redolada de Morcat.
Mesón d'o Piojo

O **mesón d'o Piojo** (en castellano *Mesón del Piojo*) ye una pardina despoblada d'o municipio de Boltanya, en a provincia de Uesca.

Se troba a una distancia d'1 kilometro de Moriello de Sant Pietro, en a cabecera d'o barranco de Sant Martín.

## Toponimia
Yera conoixito asinas por que yera tan chicot que a chent que s'agüespaba aquí yeran pretos como "piojos".

## Vinclos externos
*  En http://www.despobladosenhuesca.com/
Mikoyan-Gurevich MiG-23

**Mikoyan-Gurevich MiG-23** ye un avión de caza de tercera cheneración desarrollau por Mikoyan-Gurevich. O suyo primer vuelo estió en 1967. Tien un motor Khatchaturov R-35-300 y una velocidat maxima de Mach 2.35 . Se'n han construyíu 5.047 unidaz.

## Referencias
McDonnell Douglas F-15 Eagle

**McDonnell Douglas F-15 Eagle** ye un avión de caza de cuarta cheneración desarrollau por McDonnell Douglas. O suyo primer vuelo estió en 1972. Tien dos motors Pratt & Whitney F100-PW-220  y una velocidat maxima de Mach 2.5 . Se'n han construyiu 1198 unidaz.

L'Eagle voló por primera vegada en chulio de 1972 y dentró en servicio en 1976. Se troba entre os cazas modernos mas exitosos, con mas de 100 victorias y garra redota en combate aerio, con a mayoría d'as muertes a mans d'a Fuerza Aeria israelina. L'Eagle s'ha exportau a Israel, Chapón y Arabia Saudita. O F-15 se concibió orichinalment como un avión de superioridat aeria pura. O suyo disenyo incluiba una capacidat secundaria d'ataque a tierra que en gran parti no s'usó. O disenyo d'a aeronau contrimostró estar pro flexible como que pa que un derivau d'ataque pa tot clima, o F- 15E Strike Eagle, una versión amillorada que se desembolicó mas tardi, dentró en servicio en 1989 y s'ha exportau a cuantas nacions. A partir de 2017, l'avión se produz en diferents variants.

## Referencias
Dassault Mirage F1

**Dassault Mirage F1** ye un avión de caza de tercera cheneración desarrollau por Dassault Aviation. O suyo primer vuelo estió en 1966. Tien un motor SNECMA Atar 9K-50  y una velocidat maxima de Mach 2.2 . Se'n han construyíu 720 unidaz.

## Referencias
Grumman F-14 Tomcat

**Grumman F-14 Tomcat** ye un avión de caza de quarta cheneración desarrollau por Grumman. O suyo primer vuelo estió en 1970. Tien dos motors General Electric F110-GE-400  y una velocidat maxima de Mach 2.34 . Se'n han construyíu 712 unidaz.

## Historia
O Tomcat estió desarrollau pa o programa "Naval Fighter Experimental" (VFX) de l'Armada d'os Estaus Unius dimpués d'o  colapso d'o prochecto F-111B. O F-14 estió o primer d'os cazas  *American Teen Series*, que estioron  disenyaus incorporando experiencia de combate aerio contra cazas  MiG entre a Guerra de Vietnam. O F-14 voló por primera vegada o 21 d'aviento de 1970 y fació o suyo primer desplegue en 1974 con a Marina d'os Estaus Unius a bordo de l'USS Enterprise, reemplazando a o McDonnell Douglas F-4 Phantom II. O F-14 sirvió como o prencipal caza de superioridat aeria  maritima de l'Armada d'os Estaus Unius, interceptor d'esfensa de flota y plataforma de reconoixencia aeria tactica en o decenio de 2000. O sistema de navegación a baixa altitut y orientación  infrarroja pa la nueit (en anglés *Low Altitude Navigation and Targeting Infrared for Night* (LANTIRN)) s'adhibió en o decenio de 1990 y o Tomcat prencipió a realizar misions d'ataque a tierra de precisión.

En o decenio de 1980, os F-14 estioron utilizaus como que interceptors terrestres por a Fuerza Aeria d'a Republica Islamica d'Irán entre a Guerra Irán-Irak, an veyioron combates contra avions de combate iraquíes. Seguntes os informes, os F-14 iranians espaldoron a lo menos 160 avions iraquíes entre a guerra, mientres que solament se perdioron entre 12 y 16 Tomcats ; a lo menos a metat d'istas perdas se debioron a accidents.

O  Tomcat estió retirau por a Marina d'os Estaus Unius o 22 de setiembre de 2006, dimpués d'haber estau reemplazau por o McDonnell Douglas F/A-18 Hornet. O F-14 remaneix en servicio con a Fuerza Aeria d'Irán, habendo estau exportau a Irán baixo o rechimen de Pahlavi en 1976. En noviembre de 2015, surtioron informes d'a escolta voladera de F-14 iranians pa o Tupolev Tu-95, O Tupolev Tu-160 y o Tupolev Tu-22M mientres os ataques aerios en Siria.

## Referencias
Sukhoi Su-27

**Sukhoi Su-27** ye un avión de caza de quarta cheneración desarrollau por Sukhoi. O suyo primer vuelo estió en 1977. Tien dos motors Saturn AL-31F y una velocidat maxima de Mach 2.35 . Se'n han construyíu 680 unidaz.

## Referencias
Panavia Tornado

**Panavia Tornado** ye un cazabombardero de quarta cheneración desarrollau por Panavia Aircraft GmbH. O suyo primer vuelo estió en 1974. Tien dos motors Turbo-Union RB199-34R Mk 103  y una velocidat maxima de Mach 2.2 . Se'n han construyíu 990 unidaz.

## Referencias
Eurofighter Typhoon

**Eurofighter Typhoon** ye un avión de caza de quarta cheneración desarrollau por Eurofighter Jagdflugzeug GmbH. O suyo primer vuelo estió en 1994. Tien dos motors Eurojet EJ200  y una velocidat maxima de Mach 2.0 . Se'n han construyíu 571 unidaz.

## Referencias
Eric Lopez

**Eric Lopez**, naixiu de l'Habana (Cuba) o 20 d'abril de 1978, ye un actor de voz estausunidense d'orichen cubano.

## Vinclos externos

*  Eric Lopez en IMDb.
Mikoyan MiG-29

**Mikoyan MiG-29** ye un avión de caza de quarta cheneración desarrollau por Mikoyan-Gurevich. O suyo primer vuelo estió en 1977. Tien un motor Klimov RD-33 y una velocidat maxima de Mach 2.25 . Se'n ha construyiu 1600 unidaz.

## Referencias
Lockheed Martin F-22 Raptor

**Lockheed Martin F-22 Raptor** ye un avión de caza de cinquena cheneración desarrollau por Lockheed Martin. O suyo primer vuelo estió en 1997. Tien un motor Pratt & Whitney F119-PW-100  y una velocidat maxima de Mach 2.25 . Se'n han construyiu 195 unidaz.

Ye utilizau exclusivament por a Fuerza Aeria d'Estaus Unius como que sucesor d'o F- 15A-D Eagle. As caracteristicas especials son as suyas propiedaz de sichilo, l'avionica de zaguera cheneración y a suya capacidat pa volar a velocidat supersonica sin un postcremador. Con un coste de sistema promeyo d'arredol de 189 millons de dolars estausunidenses, o F-22 estió considerau o caza mas caro d'o mundo en 2008. Os prototipos YF-22 recibioron inicialment l'embotada (no oficial) de *Lightning II* por Lockheed, en memoria d'o Lockheed P-38 Lightning d'a Segunda Guerra Mundial. A curto plazo, o F-22 tamién se conoixió como que *Super Star*, ya que muitos avions de combate Lockheed estioron embotaus *Star*, antis que a Fuerza Aeria finalment trigase o nombre *Rapier*. Ista embotada se mantenió dica que l'avión estió listo pa la producción en serie. Estió solament cuan se metió en servicio activo que o F-22 finalment recibió a suya embotada de *Raptor*. Seguntes o suyo fabricant Lockheed Martin, o F-22 yera o millor avión de combate d'o mundo en ixe inte en 2009 con a suya combinación de propiedaz de sichilo, velocidat, maniobrabilidat, precisión, conoixencia d'a situación y as suyas habilidaz en combate aire-aire y aire-tierra. Seguntes a Fuerza Aeria d'os Estaus Unius, en 2009 o F-22 yera superior a cualsiquier avión de combate conoixiu u planiau.

## Referencias
Lockheed Martin F-35 Lightning II

**Lockheed Martin F-35 Lightning II** ye un avión de caza de cinquena cheneración desarrollau por Lockheed Martin. O suyo primer vuelo estió en 2006. Tien un motor Pratt & Whitney F135-PW-100  y una velocidat maxima de Mach 1.6 . Se'n han construyíu 595 unidaz.

Lockheed Martin ye o prencipal contratista d'o F-35, con os socios prencipals Northrop Grumman y BAE Systems. L'avión tien tres variants prencipals: o F-35A de desapegue y aterrizache convencional (CTOL), o F-35B de desapegue curto y aterrizache vertical (STOVL) y o F-35C basau en portaavions (CV/CATOBAR). L'avión desciende d'o Lockheed Martin X-35, que en 2001 venció a o Boeing X-32 pa ganar o programa *Joint Strike Fighter* (JSF). O suyo desarrollo ye financiau prencipalment por os Estaus Unius, con fondos adicionals d'os países socios d'o programa d'a OTAN y aliaus cercanos d'os Estaus Unius, incluius o Reino Uniu, Italia, Australia, Canadá, Noruega, Dinamarca, os Países Baixos y anteriorment Turquía. Cuantos atros países han pediu, u son considerando realizar pedius, l'avión. O programa ha atraito muito escrutinio y criticas por a suya grandaria sin precedents, complexidat, costes desorbitaus y entregas muit retardadas. A estratechia d'adquisición de producción simultania de l'aeronau mientres encara yera en desarrollo y prebas condució a costosos cambios de disenyo y modernizacions.

O F- 35B dentró en servicio con o Cuerpo de Marines d'os EE. UU. en chulio de 2015, seguiu por o F- 35A d'a Fuerza Aeria d'os EE.UU. en agosto de 2016 y o F-35C d'a Marina d'os  EE. UU. en febrero de 2019. O F-35 estió utilizau por primera vegada en combate en 2018 por a Fuerza Aeria d'Israel.  Estaus Unius planeya mercar 2.456 F-35 dica 2044, o que representará a mayor parti d'o poder aerio tactico tripulau d'a Fuerza Aeria, l'Armada y l'Infantería de Marina d'os Estaus Unius entre cuantos decenios. Se preveye que l'aeronau opere dica 2070.

## Referencias
McDonnell Douglas F-4 Phantom II

**McDonnell Douglas F-4 Phantom II** ye un avión de caza de tercera cheneración desarrollau por McDonnell Douglas. O suyo primer vuelo estió en 1958. Tien dos motors General Electric J79-GE-17A  y una velocidat maxima de Mach 2.23. Se'n han construyíu 5195 unidaz.

O McDonnell Douglas F-4 Phantom II dentró en servicio por primera vegada en 1961 con a Marina d'os Estaus Unius. Contrimostrando estar altament adaptable, tamién estió adoptau por o Cuerpo de Marines d'os Estaus Unius y a Fuerza Aeria d'os Estaus Unius, y a meyaus d'o decenio de 1960 s'heba convertiu en una parti important d'as suyas armas aerias.

O Phantom ye un gran caza con una velocidat maxima de mas de Mach 2.2. Puede carriar mas de 8.400&nbsp;kg d'armas en nueu puestos externos, incluius misils aire-aire, misils aire-tierra y cuantas bombas. O F-4, como que atros interceptors d'a suya epoca, se disenyó inicialment sin un canyón interno. Os modelos posteriors incorpororon un canyón chiratorio M61 Vulcan. A partir de 1959, establió 15 récords mundials de rendimiento en vuelo, incluiu un récord de velocidat absoluta y un récord d'altitut absoluta.

O F-4 s'utilizó amplament entre a Guerra de Vietnam. Sirvió como o prencipal caza de superioridat aeria pa la Fuerza Aeria, l'Armada y o Cuerpo de Marines d'os Estaus Unius Y se tornó important en os papers d'ataque terrestre y reconoixencia aeria a la fin d'a guerra. Entre a Guerra de Vietnam, un piloto d'a Fuerza Aeria d'os Estaus Unius, Dos oficials de sistemas d'armas (WSO), 8 un piloto d'a Marina d'os EE. UU. Y un oficial de intercepción de radar (RIO) se convirtioron en ases en aconseguir cinco baixas aerias contra avions de combate enemigos. O F-4 continó formando una parti important d'o poder aerio militar d'Estaus Unius. A lo largo d'os decenios de 1970 y 1980, estando reemplazau gradualment por avions mas modernos como o F-15 Eagle y o F-16 Fighting Falcon en a Fuerza Aeria d'Estaus Unius, o F- 14 Tomcat en a Marina d'os Estaus Unius y o F / A-18 Hornet en a Marina y o Cuerpo de Marines d'Estaus Unius.

O F-4 Phantom II remanió en emplego por Estaus Unius en os papers de reconoixencia y supresión d'as esfensas aerias enemigas en a Guerra d'o Golfo de 1991, y finalment deixó o servicio en 1996. Tamién estió o solenco avión utilizau por toz dos equipos de demostración de vuelo d'os Estaus Unius: os "Thunderbirds" d'a Fuerza Aeria d'os Estaus Unius (F- 4E) y os "Blue Angels" d'a Marina d'os Estaus Unius (F- 4J). O F-4 tamién estió operau por as fuerzas armadas d'atras 11 nacions. Os Phantoms israelís vivioron un extenso combate en cuantos conflictos arabe-israelís, mientres que Irán utilizó o suyo gran flota de Phantoms, adquirida antis d'a caita d'o Sha, en a guerra Irán-Irak. A producción d'o Phantom se desembolicó entre 1958 y 1981, con un total de 5.195 construius, o que lo converte en l'avión militar supersonico estausunidense mas produciu. A partir de 2020, 62 anyadas dimpués d'o suyo primer vuelo, o F-4 remaneix en servicio con Irán, Chapón, Corea d'o Sud, Grecia y Turquía. L'avión ha estau en servicio mas recientment contra lo grupo Estato Islamico en o Meyo Oriente.

## Referencias
North American P-51 Mustang

**North American P-51 Mustang** ye un avión de caza desarrollau por North American Aviation. O suyo primer vuelo estió en 1940. Tien un motor Packard (Rolls Royce) V-1650-7 Merlin  y una velocidat maxima de 708 km/h . Se'n han construyíu 16766 unidaz.

## Referencias
Chengdu J-20

**Chengdu J-20** ye un avión de caza de cinquena cheneración desarrollau por Chengdu Aircraft Industry Group. O suyo primer vuelo estió en 2011. Tien dos motors Saturn AL-31FM2  y una velocidat maxima de Mach 2.55 . Se'n han construyíu 50 unidaz.

## Referencias
Sukhoi Su-57

**Sukhoi Su-57** ye un avión de caza de cinquena cheneración desarrollau por Sukhoi. O suyo primer vuelo estió en 2010. Tien dos motors Saturn AL-41F1 y una velocidat maxima de Mach 2 . Se'n han construyiu 12 unidaz.

Sukhoi Su-57 ye un caza a reacción de quinta cheneración, sichiloso, monoplaza, bimotor, multifuncional, desarrollau dende 2002 pa operacions d'ataque y superioridat aeria. L'aeronau ye o producto d'a PAK FA (en ruso: ПАК ФА, abreviatura de: Перспективный авиационный комплекс фронтовой авиации, "Programa de combate de quinta cheneración d'a Fuerza Aeria Rusa"). O nombre interno de Sukhoi pa l'avión ye T-50. O Su-57 ye o primer avión d'o servicio militar ruso en fer servir tecnolochía furtiva. O suyo vuelo inaugural tenió puesto o 29 de chinero de 2010 y dentró en servicio o 25 d'aviento de 2020. O caza ye o cuatreno avión de combate sichiloso de quinta cheneración operativo d'o mundo dimpués d'o F-22, F-35 y J-20.

Seguntes a companyía Sukhoi, o caza ye disenyau pa tener supercrucero, supermanexabilidat, sichilo y avionica abanzada pa superar a cheneración anterior d'avions de combate, asinas como as esfensas terrestres y navals. O Su-57 ye destinau a succeder a lo MiG-29 y lo Su-27 en a Fuerza Aeria Rusa.

Os prototipos y o lote de producción inicial s'entregarán con una variant *Lyulka A O-31* altament amillorada, l'AL-41F1, como que planta motriz interina, mientres que un motor de disenyo abanzau de fuella limpia, actualment designau como que *Izdeliye 30*, se troba en as etapas finals de desarrollo, que s'aspera sía disponible dimpués d'a metat d'o decenio de 2020. S'aspera que l'aeronau tienga una vida util de dica 35 anyadas.

## Referencias
Dassault Rafale

**Dassault Rafale** ye un avión de caza de quarta cheneración desarrollau por Dassault Aviation. O suyo primer vuelo estió en 1986. Tien dos motors Snecma M88-2  y una velocidat maxima de Mach 1.8 . Se'n han construyíu 201 unidaz.

## Referencias
Mitsubishi A6M Zero

**Mitsubishi A6M Zero** ye un avión de caza desarrollau por Mitsubishi. O suyo primer vuelo estió en 1939. Tien un motor Nakajima NK1C Sakae-12  y una velocidat maxima de 533 km/h . Se'n han construyiu 10939 unidaz.

Se considera que o Zero estió o caza basau en portaavions mas capaz d'o mundo cuan s'introdució en primerías d'a Segunda Guerra Mundial, combinando una excelent maniobrabilidat y un alcanz muit largo. O Servicio Aerio de l'Armada Imperial Chaponesa (IJNAS) tamién lo usaba con frecuencia como que caza en tierra.

En as primeras operacions de combate, o Zero se ganó gran reputación, aconseguindo una excelent proporción de muertes de 12 a 1, pero a meyaus de 1942 una combinación de nuevas tacticas y a introducción de millor equipo permitió a os pilotos aliaus embrecar a lo Zero en termins cheneralment iguals.

En 1943, a causa de debilidaz inherents en o suyo disenyo, como que a falta de alirons hidraulicos y timón, o que lo feba extremadament ingobernable a altas velocidaz, y a incapacidat d'equipar-lo con un motor d'avión mas potent, o Zero se tornó gradualment menos efectivo contra os nuevos cazas aliaus. En 1944, con os cazas aliaus opuestos amanando-se a os suyos livels de maniobrabilidat y superando constantment a suya potencia de fuego, blindache y velocidat, l'A6M s'heba quedau obsoleto en gran medida como avión de combate. Manimenos, como que os retardos en o disenyo y as dificultaz de producción obstaculizoron a introducción de modelos d'avions chaponeses mas nuevos, o Zero continó servindo en un paper de primera linia dica o final d'a guerra en o Pacifico. Entre as fases finals, tamién s'adaptó pa o suyo emplego en operacions kamikaze. Chapón produció mas Zeros que cualsiquier atro modelo d'avión de combate entre a guerra.

## Referencias
Messerschmitt Bf 109

**Messerschmitt Bf 109** ye un avión de caza desarrollau por Messerschmitt. O suyo primer vuelo estió en 1935. Tien un motor Daimler-Benz DB 605A-1  y una velocidat maxima de 622 km/h. Se'n han construyíu 33984 unidaz.

## Referencias
Focke-Wulf Fw 190

**Focke-Wulf Fw 190** ye un avión de caza desarrollau por Focke-Wulf. O suyo primer vuelo estió en 1939. Tien un motor  BMW 801D-2  y una velocidat maxima de 652 km/h. Se'n han construyíu 20000 unidaz.

## Referencias
Supermarine Spitfire

**Supermarine Spitfire** ye un avión de caza desarrollau por Supermarine. O suyo primer vuelo estió en 1936. Tien un motor Rolls-Royce Merlin 45  y una velocidat maxima de 600 km/h . Se'n han construyiu 20351 unidaz.

Se construyioron muitas variants d'o Spitfire, utilizando cuantas configuracions d'alas, y se produció en mayor numero que cualsiquier atro avión britanico. Tamién estió o solenco caza britanico produciu de contino entre a Segunda Guerra Mundial. O Spitfire sigue estando popular entre os entusiastas; cuasi 60 unidaz remaneixen en condicions de volar y muitas mas son exhibicions estaticas en museus d'aviación de toz.

O Spitfire estió disenyau como una aeronau interceptora de curto alcanz y alto rendimiento por RJ Mitchell, disenyador chefe de Supermarine Aviation Works, que operó como que una subsidiaria de Vickers-Armstrong dende 1928. Mitchell empentó l'ala eliptica distintiva d'o Spitfire con una remallos fundius (disenyaus por Beverley Shenstone)pa tener a sección transversal mas delgada posible, o que aduya a que l'avión tienga una velocidat maxima superior a la de varios cazas contemporanios, incluiu l'Hawker Hurricane. Mitchell continó refinando o disenyo dica a suya muerte en 1937, dimpués d'o cual o suyo colega Joseph Smith asumió o cargo de disenyador chefe, supervisando o desarrollo d'o Spitfire en toda a suya multitut de variants.

Entre a Batalla d'Anglaterra, de chulio a octubre de 1940, o publico percibió que o Spitfire yera o prencipal caza d'a RAF, encara que l'Hawker Hurricane, mas numbroso, cargó con una mayor proporción d'a carga contra a fuerza aeria de l'Alemanya nazi, a Luftwaffe. Manimenos, as unidaz Spitfire teneban una taxa de desgaste mas baixa y una proporción de victorias / perdas mas alta que as que volaban con Hurricanes a causa d'o mayor rendimiento d'o Spitfire. Entre a batalla, os Spitfires cheneralment teneban o quefer d'embrecar a os cazas d'a Luftwaffe, prencipalment avions d'a serie Messerschmitt Bf 109, que yeran un rival cercano pa éls.

Dimpués d'a Batalla d'Anglaterra, o Spitfire reemplazó a l'Hurricane pa convertir-se en a columna vertebral d'o RAF Fighter Command y dentró en acción en os teatros d'Europa, o Mediterranio, o Pacifico y o sud-este asiatico. Muit quiesto por os suyos pilotos, o Spitfire sirvió en cuantos papers, incluius interceptor, reconoixencia fotografica, cazabombardero y entrenador, y continó desempenyando istos papers dica o decenio de 1950. O Seafire estió una adaptación basada en portaavions d'o Spitfire que sirvió en o Fleet Air Arm dende 1942 dica meyaus d'o decenio de 1950. Encara que o fuselache orichinal estió disenyau pa estar empentau por un motor Rolls-Royce Merlin que produciba 1.030&nbsp;hp (768&nbsp;kW), yera pro fuerte y adaptable pa fer servir Merlins cada vegada mas potents y, en marcas posteriors, motors Rolls-Royce Griffon que produciban dica 2.340 caballos de fuerza (1.745&nbsp;kW). Como que resultau, o desempenyo y as capacidaz d'o Spitfire amillororon a lo largo d'a suya vida util.

## Referencias
Messerschmitt Me 163

**Messerschmitt Me 163 Komet** yera un avión de caza desarrollau por Messerschmitt. O suyo primer vuelo estió en 1941. Teneba un motor codete Hellmuth Walter Kommanditgesellschaft HWK 109-509A-2  y una velocidat maxima de 900 km/h. Se'n han construyiu 370 unidaz.

O  Messerschmitt Me 163 Komet ye o solenco avión de combate  propulsau por codetes que ha estau en funcionamiento y o primer avión  pilotau de cualsiquier tipo en superar os 1000&nbsp;km/h en vuelo alibelau. Disenyau por Alexander Lippisch, o suyo rendimiento y aspectos d'o suyo disenyo no teneban precedents. O piloto de prebas alemán Heini Dittmar a primers de chulio de 1944 aconsiguió os 1.130&nbsp;km/h, un  récord de velocidat aeria de vuelo no oficial incomparable con avions propulsaus ​​por turborreactors entre cuasi un decenio. Se construyioron mas de 300 Komets, pero l'avión contrimostró estar mediocre en o suyo paper dedicau como que interceptor y destruyió nomás que entre 9 y 18 avions aliaus contra 10 perdas. Antiparte d'as perdas en combate, muitos pilotos murioron entre as prebas y l'entrenamiento,  a lo menos en parti a causa d'a naturaleza altament volatil y corrosiva d'o propulsor de codetes utilizau en modelos posteriors de  l'aeronau. Isto incluye a un piloto clamau Josef Pohs, que estió disuelto por o  combustible d'o codete dimpués d'un incident que resultó en una linia de combustible rota.

## Referencias
English Electric Lightning

**English Electric Lightning** ye un avión de caza desarrollau por English Electric. O suyo primer vuelo estió en 1954. Tien dos motors Rolls-Royce Avon 301R  y una velocidat maxima de Mach 2.27 . Se'n han construyíu 337 unidaz.

## Referencias
Saab 37 Viggen

**Saab 37 Viggen** ye un avión de caza de desarrollau por Saab AB. O suyo primer vuelo estió en 1967. Tien un motor  Volvo RM8B  y una velocidat maxima de Mach 2.1 . Se'n han construyiu 329 unidaz.

O treballo de desarrollo de l'avión s'encetó en Saab en 1952 y, dimpués d'a selección d'una configuración d'ala delta radical, l'avión resultant realizó lo suyo primer vuelo lo 8 de febrero de 1967 y dentró en servicio lo 21 de chunio de 1971. Estió lo primer disenyo canard produciu en cantidat. O Viggen estió tamién l'avión de combate mas abanzau d'Europa dica la introducción d'o Panavia Tornado en servicio operativo en 1981.

Se producioron cuantas variants distintas d'o Viggen pa realizar as funcions de caza d'ataque (AJ 37), reconoixencia aeria (SF 37), avión de patrulla maritima (SH 37) y entrenador de dos asientos (SK 37). A fins d'o decenio de 1970, s'introdució a variant JA 37 de l'avión caza-interceptor pa tot clima. En noviembre de 2005, o Viggen estió retirau d'o servicio per a Fuerza Aeria Sueca, o suyo solenco operador, dimpués d'haber estau reemplazau per o nuevo Saab JAS 39 Gripen.

## Referencias
Saab 35 Draken

**Saab 35 Draken** ye un avión de caza de desarrollau por Saab. O suyo primer vuelo estió en 1955. Tien un motor  Svenska Flygmotor RM6C  y una velocidat maxima de Mach 2 . Se'n han construyíu 651 unidaz.

## Referencias
Gloster Meteor

**Gloster Meteor** ye un avión de caza de primera cheneración desarrollau por Gloster Aircraft Company. O suyo primer vuelo estió en 1943. Tien dos motors Rolls-Royce Derwent 8  y una velocidat maxima de Mach 0.82. Se'n han construyíu 3947 unidaz.

## Referencias
Martí Vigo del Arco

**Martí Vigo de l'Arco** naixiu de Sesué, Ribagorza, provincia de Uesca lo 22 d'aviento de 1997, ye un ciclista y exesquiador de fondo espanyol que participó en os Olimpicos de Pyeongchang 2018 en dos prebas d'esquí de fundo.

En l'anyo 2020 principia a fer cursas de bicicletas de carretera con l'equipo Telco'm – On Clima – Goses, un anyo dimpués, gracias a los suyos buenos resultaus lo contrata l'equipo profesional Androni Giocattoli – Sidermec, pa competir como profesional, una vegada rematau lo suyo contracto deixa las cursas de carretera pa empecipiar a competir en a nueva modalidat *grave*.

## Referencia
 

## Vinclos externos
*  Resultaus esportivos de Martí Vigo como ciclista.
Lockheed P-38 Lightning

**Lockheed P-38 Lightning** ye un cazabombardero desarrollau por Lockheed Corporation. O suyo primer vuelo estió en 1939. Tien dos motors Allison V-1710 y una velocidat maxima de 666 km/h . S'han construyiu 10037 unidaz.

A propaganda aliata afirmaba que a Luftwaffe lo i heba embotau o "diaple d'a coda de forqueta" (en alemán: *der Gabelschwanz-  Teufel*) y os chaponeses "dos avions, un piloto". De conchunta con o suyo emplego como que caza cheneral, o P-38 s'utilizó en cuantos papers de combate aerio, incluindo como que cazabombardero altament eficaz, caza nocturno,  y como que caza d'escolta de largo alcanz cuan ye equipau con tanques de caita.  O P-38 tamién s'utilizó como bombardero-pionero, guiando corrients de bombarders medianos y pesaus ; u mesmo atros P-38, equipaus con bombas, a os suyos obchectivos. Utilizau en a función de reconoixencia aeria, o P-38 representó o 90 por ciento d'a cinta aeria capturada en Europa.

O P-38 s'utilizó con mayor exito en o Teatro d'Operacions d'o Pacifico y o Teatro d'Operacions China-Birmania-India como l'avión d'os prencipals ases d'Estaus Unius, Richard Bong (40 victorias), Thomas McGuire (38 victorias) y Charres H.MacDonald (27 victorias). En o teatro d'o Pacifico Sud-ueste, o P-38 estió o prencipal caza de largo alcanz d'as Fuerzas Aerias de l'Exercito d'os Estaus Unius dica a introducción d'un gran numero de North American P-51 Mustang enta o final d'a guerra.

Inusualment pa un caza d'ista epoca, l'escape estió amortiu por os turbocompresors, fendo que o funcionamiento d'o P-38 sía relativament silencioso.  Os dos turbocompresors tamién proporcionoron a o P-38 un buen rendimiento a gran altitut, convertindo-lo en un d'os primers cazas Aliaus capaces d'actuar a tals altituz.  Yera extremadament indulchent y podeba maniar-se malament de muitas trazas, pero a velocidat de lanzamiento en as primeras versions yera masiau baixa pa sobresalir como avión de caza.  O P-38 estió o solenco avión de combate estausunidense en producción a gran escala entre a participación estausunidense en a guerra, dende Pearl Harbor dica o Día d'a Victoria sobre Chapón.  A la fin d'a guerra, se canceloron os pedius d ' 1.887 mas.

## Referencias
Vought F-8 Crusader

**Vought F-8 Crusader** ye un avión de caza de segunda cheneración desarrollau por Vought. O suyo primer vuelo estió en 1955. Tien un motor Pratt & Whitney J57-P-20A  y una velocidat maxima de Mach 1.86 . Se'n han construyíu 1219 unidaz.

## Referencias
Cantar de mio Cid

O ***Cantar de mio Cid*** ye un cantar de chesta anonimo que relata proezas heroicas inspiradas librement en os zaguers anyos d'a vida d'o caballero castellano Rodrigo Díaz de Vivar, conoixiu como *o Cit Campiador*. A versión conservada fue composada, seguntes a mayoría d'a critica actual, arredol de l'anyo 1200.

Se tracta d'a primera obra poetica extensa d'a literatura castellana y o solo cantar epico d'a mesma conservau cuasi completo; solament s'han perdiu a primera fuella de l'orichinal y atras dos en l'interior d'o codice, encara que o conteniu d'as lagunas existents puede estar deduciu d'as prosificaciones cronísticas, en especial d'a *Cronica de vinte reis*.

Amás d'o *Cantar de mio Cid*, os atros tres textos d'o suyo chenero que han perdurau son: as *Mocedades de Rodrigo* —circa 1360—, con 1700 versos; o *[[Cantar de Roncesvals]]* —ca. 1270—, un fragmento d'uns 100 versos; y una *curta* inscripción d'un templo romanico, conoixida como que *Epitafio épico d'o Cid* —ca. 1400?—
A Isuala (Sobrepuerto)

**A Isuala** (en castellano *Aisuela*) ye una pardina despoblada d'o municipio de Broto situada en Sobrepuerto, en a comarca de Sobrarbe, amán de Bergua.

Se troba a 1.500 metros d'altaria baixo a sierra d'a Monchoya.

## Toponimia
Se rechistran en o sieglo XIV os toponimos *La Ysuiella* y *Aysuela*.

## Referencias

## Vinclos externos
* En www.despobladosenhuesca.com
Mas de Navarret

**Mas de Navarret** (en castellano *Mas de Navarrete*) ye un lugar de lo termin municipal de Camarena de la Sierra, en la comarca de Gúdar-Chabalambre y en la provincia de Teruel.

Se tracta d'una chicota aldeya formada por cuantas casas situadas en una unica carrera. Se troba a una altaria de 1.020 metros baixo o puntal del Mas. Tiene una ermita y un forno comunal.

## Vinclos externos
*  Mas de Navarrete
L'Aliagar

**L'Aliagar** (en castellano *El Aliagarico*) ye un barrio d'o termin municipal de Mora de Rubielos, en a comarca de Gúdar-Chabalambre y en a provincia de Teruel.
Granja de San Pedro

**Granja de San Pedro** ye un lugar de lo municipio de Mont-reyal de Fariza, en la comarca de la Comunidat de Calatayú y en la provincia de Zaragoza.

## Toponimia
Apareixe en a documentación como *Granja de San Pedro* u *Villa de Santa Isabel*. Bi ha una grancha avicola.

## Historia
A localidat perteneixeba a o monesterio de Santa María de Huerta.

## Vinclos externos
*  En "Aragón es así"
*  En torrealbarrana.com
Ligüé

**Ligüé** ye un lugar despoblau d'o municipio de Candarenas, situau en a comarca de l'Alto Galligo (Uesca).

En o puesto a on yera o lugar encara bi ha parez de dica 2 metros d'altaria y bels metros de largaria perteneixients a os antigos edificios.

## Toponimia
L'orichen d'iste toponimo sería un antroponimo latino con o sufixo prerromano de posesión -ué.

## Historia
Como atros lugars d'a redolada recibió vesitas de chents de Uesca que replegaban diners pa las obras d'a seu de Santa María. En a primera vesita, o 24 de chunio de 1338, yera rector don Miguel y testigos *"Domingo de Lihue y don Pedro Malacastro"*. En a segunda, o 29 d'agosto de 1405, bosoron doce sueldos.

Se sabe que en o sieglo XIV teneba o títol eclesiastico de rectoría.

## Leyendas
Bi ha una leyenda relacionada con iste lugar que diz que bi heba un gran caixico dica primerías d'o sieglo XX. Como l'árbol yera muit gran o duenyo d'o terreno lo vendió a un atra persona pa que lo tallase y podese aproveitar a suya fusta. Cuan chito ta o fuego un tizón d'a lenya de l'árbol i salió por sospresa un churro d'oro fundiu. Asinas ye como descubrió que o tronco yera vueito y adintro teneba un tresoro amagau.

## Referencias
Grusuet

**Grusuet** (en castellano *Grusué*) ye un lugar despoblau d'o municipio de Candarenas, situau en a comarca de l'Alto Galligo (Uesca).

## Toponimia
O toponimo derivaría de l'antroponimo latino *GROSUS* con o sufixo prerromano de posesión -ué.

## Historia
Iste lugar habió de desapareixer muito antis d'o sieglo XIV. A punta d'o tozal a on se troba o despoblau se diz en l'actualidat Sant Túrbez (lo que sería una corrupción de Sant Úrbez) ya que bi habría una ermita adedicada a iste santo.

## Referencias
Ascany

**Ascany** ye un lugar despoblau d'o municipio de Candarenas, situau en a comarca de l'Alto Galligo (Uesca).

## Toponimia
Podría tener o suyo orichen en a radíz prerromana *ASKA/ESKA* con o significau de "población" u en l'antroponimo latín *SCANIUS*.

## Historia
En o sieglo XIV suya ilesia teneba o títol eclesiastico de rectoría. Pareix que en os terrenos a on yera situau o lugar bi heba d'antis mas una ermita adedicada a Sant Román y por ixo encara se dicen asinas en l'actualidat.

## Referencias
Angüé

**Angüé** ye un lugar despoblau d'o municipio de Candarenas, situau en a comarca de l'Alto Galligo (Uesca).

## Toponimia
O suyo orichen se trobaría en un antroponimo.

## Historia
Se documenta en l'anyo 1100 una cesión de Pero I d'Aragón a o monesterio de Santa Cruz d'as Serors, de *"Bue et Rompesakos et Osia"*. Tamién bi ha un lugar dito *Bue* que fació, como atros d'a comarca, solemne voto a Sant Indalecio.

O lugar habió de desapareixer arredol d'o sieglo XIII, ya que ya no apareixe entre os que bosoron diners pa las obras d'a seu de Santa María de Uesca.

## Leyendas
Entre os habitants d'a redolada se diz que Angüé habió de desapareixer en un incendio u una guerra ya que as piedras que formaban as suyas casas apareixen enroyadas por l'acción d'o fuego.

## Referencias
Urbán (Samianigo)

**Urbán** yera un lugar medieval situau en l'actual municipio de Samianigo, en a Guarguera.

Encara se i puet trobar a ermita de Nuestra Sinyora d'Urbán, actualment en ruinas.

## Toponimia
L'orichen ye l'antroponimo latín *URBANUS*.

## Historia
Jordán de Asso fa referencia a ell como un d'os lugars ya desapareixius en o districto de Chaca. En zaguerías d'o sieglo XIX manimenos encara i quedaba una casa habitada. Seguntes o censo de 1800 bi heba tres personas: Inocencio Nasarre, Miguel Nasarre y Francisco Salomón, si bien cal parar cuenta que nomás yeran censaus os mayors de 25 anyos varons por o que a población sería mayor.

En estar albandonau o lugar as suyas tierras se repartioron entre os vecins de Chillué y Canyardo, lugars que chunto a A Guarta y Fablo acudían a la romería d'a ermita de Nuestra Sinyora l'1 de mayo.

## Leyendas
Se conserva tamién pa iste lugar, como documenta Enrique Satué, a leyenda d'as viellas pervivients. En iste caso as dos mullers heban feito testamento debant d'un mosén deixando as tierras d'o lugar a desapareixiu a os habitants de Canyardo. Manimenos pareixe que o mosén ixublidó en o suyo misal dito testamento y se'n fuo por orden d'o bispe a vivir ta Chillué. Ye por ixo que os vecins d'iste lugar cambioron o testamento a o suyo favor, pasando as tierras d'Urbán a estar d'a suya propiedat, en cuentas d'o lugar a o que las heban deixau as güelas.

## Referencias

## Vinclos externos
*  En despobladosmedievaleshuesca.blogspot.com